ÅRSMELDING FRA STYRET SESONGEN 2020/21

Styret i Vinne Skilag har sesongen 2020/2021 bestått av:
Leder: Silje Bjørken
Nestleder: Eivind Grande Gudding og John Sverre Barli
Kasserer: Morten Langnes
Sekretær: Hilde Berg Ferstad
Sportslig leder: Mari Gudding (langrenn) og Ole – Magnus Høydal (skiskyting)
Styremedlem: Trond Sturla Rånes
Styremedlem: Roger Karlsen
1. Varamedlem: Erlend Liaklev Kålen
2. Varamedlem: Ole – Magnus Høydal

Styret har avholdt 11 styremøter og behandlet 72 saker.

Arbeidsfordelingen i styret har vært god. Vi har vært representert på:
· Kretsting ski (utsatt til 27.mai)
· Kretsting skiskyting
· Verdal idrettsråd: dialog med leder i Idrettsrådet
· Team Innherred skiskyting
· Team Innherred langrenn

Vi har gjennomført dugnader for å skaffe inntekter til skilaget:
· Vinne Bingo
· Rydde/klippedugnad for Verdal Kommune


Sportslig har vi gjennomført og bidratt på:
· Verdalssamling

Corona har satt en stopper for:
· Miljøsamling Vålådalen
· Miljøsamling Edsåsdalen
· Rulleski – sprint, Vinne skilag Grand Prix, på Øras dager
· Skiskole 

Vi har arrangert: 
· Skiskytterskole
· 4 klubbkaruseller
· KM skiskyting
· Innherredskarusell
· Vinne -sprint
· Høstdugnad i skiløypa

Sesongen startet i slutten av mai for skiskytterne. De eldste utøverne begynte også med rulleskitreninger i mai. Etter høstferien startet barmarkstreninger for 3.klasse og eldre. 
Pga av corona ble den årlige samlingen i Vålådalen avlyst. I stedet ble det tilbud om hjemmesamling den 19 – 20 september. Ca 30-35 barn og unge deltok på samlinga. Samme helg ble det også arrangert dugnad i lysløypa. 
Samlinga i Edsåsdalen ble også avlyst pga corona, og også her ble det tilbud om hjemmesamling i stedet. Selv om det sosiale ikke blir det samme på en hjemmesamling ift overnattingstur med felles mat ol, var det ei fin helg med god oppkjøring til skisesongen!
Snøsesongen kom seint i gang, det ble ikke gjennomført noen klubbrenn før jul. Sesongens første klubbkarusell ble arrangert søndag 31. januar – med 70 (!) påmeldte. I løpet av sesongen ble det kun arrangert 2 Verdalskaruseller, vi sier oss fornøyd med at vi fikk gjennomført ên av disse i lysløypa. Lille Arnljot Gelline måtte dessverre avlyses pga snømangel. Vinnesprinten 4.mars og KM skiskyting 6.mars ble flyttet til Blommen pga usikkerhet ift snømengde. Arnljot Gelline ble gjennomført som «dagens løype», med mange påmeldte. 
På rennene som har vært gjennomført, både langrenn og skiskyting, har Vinne skilag vært godt representert. Selv om Corona har gjort at aktiviteten har vært annerledes kan vi være stolte over det vi har fått til. Vinne Skilag ble også vinner av Verdal 24-timers som ble arrangert i Blommen, noe som gir en liten pekepinn på at det er mange som er aktive og mange som bidrar i klubben. 
Vinne skilag har også vært initiativtaker til en skriftlig samarbeidsavtale om bruk/lån av Blommen ved behov. Denne avtalen er flere klubber med på, og det gjør det enklere å få organisert og gjennomført renn ved f eks snømangel.

Hvordan har corona påvirket skisesongen og skilaget
Økonomisk sett har skilaget tapt inntekt på bingo denne sesongen. Men skilaget har mottatt koronastøtte fra Sparebanken, Verdal kommune og skikretsen.
Coronatiltak har naturlig nok satt sitt preg på denne sesongen. Det har vært veldig få muligheter for kveldsmat etter trening, mange renn har blitt avlyst og skihytta har vært helt stengt deler av sesongen.
Likevel har Vinne Skilag klart å opprettholde aktivitetsnivået til medlemmene på en meget tilfredsstillende måte, noe som også blir kommentert av bl a skikretsen. Det har blitt arrangert et par «treningsrenn», med mange påmeldte og gode tilbakemeldinger, Arnljot Gelline ble gjennomført (med en liten vri) og miljøsamlingene har blitt gjennomført i en «light» versjon. Når det er snø, er lysløypa alltid i tipp topp stand, og det er mye aktivitet i og rundt lysløypa både på kvelder og i helgene. Det er også blitt satt opp en grillpavljong ved akebakken, noe som kan bidra til ytterligere trivsel og arrangementer.



Annet
Vi høster godord fra andre klubber når det gjelder miljøbygging og gjennomføring av renn, og av folk flest når det gjelder et flott tilrettelagt nærmiljøanlegg som er i stadig utbedring og alltid klart til bruk når snøen legger til rette for det. Det virker som at de som bruker anlegget er flinke til å betale parkeringsavgift, og at denne blir betalt med glede! I tillegg retter vi en stor takk til alle sponsorer som bidrar både økonomisk og med utstyr.
Styret har i år vedtatt å gjøre forbedringer på skihytta. Dette krever en skikkelig dugnadsinnsats, og her (som alltid) stiller foreldre og frivillig opp. Det legges ned utallige dugnadstimer i løpet av en sesong, og alle komiteer og frivillige gjør en super innsats, noe styret er veldig takknemlig for.
Det rekrutteres godt i skilaget vårt, med god deltagelse på treninger og renn. Dette, sammen med engasjerte foreldre, gjør Vinne skilag til et skilag som fungerer godt.
På vegne av styret, tusen takk.
For ytterligere informasjon henvises det til de ulike komiteenes årsmeldinger.
Verdal 

